Tobias Scherbarth

Tobias Scherbarth (født 17. august 1985 i Leipzig) er en tysk friidrettsutøver som konkurrerer i stavsprang. Han ble tysk mester utendørs i 2014 og innendørs i 2015.

 Idrettskarriere 
Scherbarth deltok i U23-EM i friidrett 2005 i Erfurt, der han greide 5,10 meter, men gikk ikke videre til finalerunden.European Athletics - 5th European Athletics U23 Championships Erfurt  GER  14 - 17 July , besøkt 28. august 2015. Året etter, i 2006, ble han tysk U23-mester i stavsprang. Under U23-EM i friidrett 2007 nådde han finalerunden, og endte på femteplass med 5,60 meter.European Athletics - 6th European Athletics U23 Championships, Debreceni Sportcentrum Athletics Stadium Debrecen  HUN  12 - 15 July , besøkt 28. august 2015. Han deltok også i Sommeruniversiaden 2007 i Bangkok, og endte der på fjerdeplass. I 2008 deltok han ved European Athletics Indoor Cup i Moskva, der han kom på tredjeplass bak Sergej Kutsjerjanu og Renaud Lavillenie. 

I det tyske mesterskapet i 2009 kom han på andreplass bak Alexander Straub, der begge hoppet 5,70 som beste resultat.Yumpu.com - 109. Deutsche Leichtathletik-Meisterschaften, besøkt 28. august 2015. Samme år deltok han i Sommeruniversiaden 2009. Der kom han på andreplass i kvalifiseringsrunden, men stilte ikke til start i finalen.- Universiade Belgrade 2009 Men's Pole Vault Final (arkivert), besøkt 28. august 2015. 

Tyskland deltok i Super League under Lag-EM i friidrett 2010 i Bergen. Scherbarth kom her på femteplass i stavsprang, som ga 8 poeng i lagkonkurransen, der Tyskland kom på tredjeplass sammenlagt.European Athletics - 2nd European Team Championships Bergen  NOR  19 - 20 June , besøkt 28. august 2015. 

Han kom på tredjeplass i det tyske mesterskapet i friidrett i 2013, som ble arrangert i Ulm. Björn Otto ble tysk mester, med Raphael Holzdeppe på andreplass.Leichtathletik.de - 113. Deutsche Leichtathletik-Meisterschaften , besøkt 28. august 2015. Tyskland deltok igjen i Super League under Lag-EM i friidrett 2014 i Braunschweig, og denne gangen kom han på fjerdeplass med 5,52 meter.European Athletics - 5th European Athletics Team Championships Braunschweig  GER  21 - 22 June  , besøkt 28. august 2015. Dette ga 9 poeng i lagkonkurransen, og Tyskland vant Super League dette året. I juli ble han for første gang tysk mester, da han vant det tyske mesterskapet i friidrett utendørs i Ulm.Leichtathletik.de - 114. Deutsche Meisterschaften Donaustadion Ulm 25.-27. Juli 2014, besøkt 28. august 2015. I august deltok han også i EM i friidrett 2014, men rev tre ganger på 5,40, og ble stående uten tellende resultat i dette mesterskapet.

Scherbarth ble tysk mester innendørs i februar 2015, der han hoppet 5,70 meter. I EM i friidrett innendørs 2015 i Praha greide han 5,70 i kvalifiseringsrunden, og gikk videre til finalen med 3. beste resultat. Han greide 5,40 i første forsøk i finalen, men rev deretter tre ganger på 5,65, og kom dermed på 9.-plass.European Athletics - 33rd European Athletics Indoor Championships, O2 Arena Praha  CZE  5 - 8 March  Indoor , besøkt 28. august 2015. I juli kom han på andreplass ved det tyske mesterskapet i friidrett 2015. Han kvalifiserte seg til VM i friidrett 2015 i Beijing, der han endte på syvendeplass i finalen, med 5,65 som beste sprang.

 Referanser 

 Eksterne lenker 

  Profil hos Leichtathletik.de
  Profil hos All-Athletics 

Kategori:Tyske stavhoppere
Kategori:Tyske mestere i friidrett
Kategori:Deltakere for Tyskland under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Tyskland under VM i friidrett 2015
Kategori:Deltakere for Tyskland under EM i friidrett 2014
Kategori:Deltakere for Tyskland under EM i friidrett 2016
Kategori:Personer fra Leipzig